cyanic-selkie/wikianc huggingface dataset:
Celenski
Celenski ir ciems Alūksnes novada Alsviķu pagastā. Atrodas pagasta austrumu daļā 6 km no pagasta centra Alsviķiem, 3 km no novada centra Alūksnes un 199 km no Rīgas.
Apdzīvotā vieta atrodas pie autoceļa P39 (Alūksne—Ape). Uz rietumiem no ciema atrodas Celensku pilskalns.
Džordans Lotomba
Džordans Lotomba (de, dzimis ) ir Šveices futbolists, spēlē aizsarga pozīcijā Šveices futbola izlases dalībnieks. Kopš 2020. gada Lotomba pārstāv Ligue 1 komandu OGC Nice.
Sasniegumi
Young Boys
Ilze Konrade (sportiste)
Ilze Konrade (dzimusi Rīgā) ir latviešu izcelsmes bijusī Austrālijas peldētāja (pazīstama kā Ilsa Konrads). Arī viņas brālis Jānis Konrads bija peldētājs, vairāku Olimpisko medaļu laureāts, labojis 26 pasaules rekordus.
Dzīvesgājums
Dzimusi 1944. gadā Rīgā zobu tehniķa Jāņa Konrada un ārstes Elzas Konrades ģimenē, 1944. gada augustā kopā ar ģimeni devās bēgļu gaitās uz Eslingeni Vācijā, bet pēc tam uz Austrāliju.
Kopā ar brāli Jāni Konradu apmeklēja Rivsbijas priekšpilsētas pamatskolu. Piedalījās un Austrālijas izlases sastāvā 4x100 m brīvā stila stafetē izcīnīja sudraba medaļu (peldēja otro posmu). Tāpat piedalījās 4x100 m stafetē priekšsacīkstēs (4. vieta), savukārt finālā Austrālijas komanda izcīnīja sudraba medaļu (pati I. Konrade to nesaņēma). Vēl viņa izcīnīja 4. vietu 400 m brīvajā stilā un 9. vietu 100 m brīvajā stilā.
I. Konrade 15 reizes laboja pasaules rekordus brīvajā stilā, sešas no tām — klasiskajās distancēs. Vairākas reizes uzvarēja Austrālijas čempionātā, bija 1958. gada Britu impērijas un Nāciju Sadraudzības spēļu čempione 440 jardu brīvā stila distancē. 1958. gadā starptautiskā aptaujā tika atzīta par gada devīto labāko sportisti pasaulē.
1971. gadā viņu uzņēma Starptautiskajā peldēšanas slavas zālē.
Anete Berķe
Filmējusies seriālos "Saplēstā krūze" un "Dejas miglā".
Bazs Lurmens
Pazīstams ar savu filmu triloģiju Red Curtain Trilogy, kas sastāv no viņa romantiskās komēdijas "Dejas bez noteikumiem" (Strictly Ballroom, 1992) un romantiskajām traģēdijām "Romeo un Džuljeta" (1996) un "Mulenrūža" (2001). Pēc triloģijas sekoja filmas "Austrālija" (2008), "Lielais Getsbijs" (2013), "Elviss" (2022) un televīzijas drāma The Get Down (2016) kanālā Netflix. Režisējis arī Džakomo Pučīni operas "Bohēma" skatuves iestudējumus Austrālijas operai un Brodvejas teātrim, kā arī mūziklu Strictly Ballroom the Musical (adaptējot savu 1992. gada filmu).
Viņa filma "Mulenrūža" tikusi nominēta Amerikas Kinoakadēmijas balvai kā labākā filma. Par šo filmu ieguvis Eiropas Kino balvu. Lurmens saņēmis divas BAFTA kino balvas par filmu "Romeo un Džuljeta". Apbalvots ar četrām Austrālijas Kino un teātra mākslas akadēmijas balvām AACTA Awards. Par "Mulenrūžu" saņēmis arī Tony balvu par labāko mūziklu.
Cerkazi
Cerkazi ir ciems Alūksnes novada Alsviķu pagastā. Atrodas pagasta dienvidu daļā 13 km no pagasta centra Alsviķiem, 14 km no novada centra Alūksnes un 206 km no Rīgas.
Apdzīvotā vieta atrodas pie autoceļa V387, Paparzes upes krastā.
Kori
Kori var būt:
Teodors Fontāne
Teodors Fontāne (de; dzimis, miris ) bija vācu rakstnieks, žurnālists un teātra kritiķis, 19. gadsimta reālisma literatūras pārstāvis.
Dzimis hugenotu izcelsmes aptiekāra ģimenē, un arī pats iesākumā strādāja par aptiekāru. 1839. gadā sarakstīja savu pirmo literāro darbu. No 1849. gada ar valdības specdienesta palīdzību kā avīžu korespondents dzīvoja Londonā. Atgriežoties Vācijā, strādāja konservatīvās vācu avīzēs un publicēja rakstus par britu tematiku. No 1862. līdz 1882. gadam izdeva ceļojumu piezīmes četros sējumos Wanderungen durch die Mark Brandenburg, tā iegūdams popularitāti. Jau sasniedzot 57 gadu vecumu, pievērsās žanram, ar kuru pazīstams arī mūsdienās — radīja romānus, kuru tematika bija tālaika prūšu sabiedrības dzīve.
Hidraulika
Hidraulika ir zinātne par šķidrumu līdzsvara un kustības likumsakarībām un to izmantojamību praktisko uzdevumu risināšanā. Hidraulika pētī šķidrumu un gāzu plūsmas (ja to kustības ātrums ir daudz mazāks par skaņas ātrumu), ko orientē un aptver cietas sieniņas, piemēram, caurules.
Ar praktiskās hidraulikas metodēm pētī šķidrumu plūsmu caurulēs, ūdens tecēšanu kanālos un upēs, plūsmas un cieta ķermeņa mijiedarbību. Hidrauliku plaši izmanto, projektējot un būvējot hidrotehniskās būves, cauruļvadus, kuģus, tiltus, sūkņus, konstruējot un ekspluatējot hidrauliskās mašīnas un piedziņas.
Hidraulikā parasti šķidrums kustībā ir uzskatāms par nesaspiežamu. Šķidruma kustībā saspiežamība ir svarīga tikai hidrauliska trieciena aprēķinos.
Hidraulika kā zinātne izveidojās 15. gadsimta vidū.
Imitators
"Imitators" (en) ir 1995. gada ASV psiholoģiska trillera filma, kuras režisors ir Džons Emiels. Filmā galvenās lomas atveido Sigurnija Vīvere, Hollija Hantere, Dermots Malrunijs, Viljams Maknamara un Vills Petons.
Filma stāsta par agorafobisku psiholoģi un detektīvi, kurām ir jāapvienojas, lai notvertu sērijveida slepkavu, kas imitē citu pastrādātās slepkavības pagātnē.
Filmas "Imitators" pirmizrāde notika un to izplatīja Warner Bros.. Filma saņēma pozitīvas kritiķu atsauksmes.
Zilais pūrs
Zilais pūrs (arī Zilais purvs) ir pārejas purvs Rēzeknes novada Vērēmu pagasta dienvidos. Purvs ir ierakstīts Latvijas Kūdras fonda datubāzē kā kūdras atradnes vieta, kas nav iekļauta rūpniecisko atradņu sarakstā.
Ap Zilo pūru atrodas pieci ciemi: Jaunborisova, Vecborisova, Meļņova, Obricki un Skudras.
Rietumu frontē bez pārmaiņām (1930. gada filma)
"Rietumu frontē bez pārmaiņām" (en) ir 1930. gada ASV pretkara drāmas filma, kuras režisors ir Luiss Mailstouns. Filmas sižets veidots pēc Ēriha Marijas Remarka romāna ar tādu pašu nosaukumu.
Filmā ir attēloti Pirmā pasaules kara Rietumu frontes notikumi. Filmā galvenās lomas attēlojuši Luiss Volheims un Lū Airss. Filma tās sākotnējās izrādīšanas periodā vairākās valstīs bija aizliegta vai stipri saīsināta.
Filmas režisors Mailstouns par šo filmu saņēma Amerikas Kinoakadēmijas balvu kā labākais režisors. Amerikas Kinoinstitūts oriģinālajā 100 izcilāko filmu sarakstā to ierindoja 54. vietā, 2008. gadā tā tika nosaukta par septīto labāko episko filmu.
1990. gadā filma "Rietumu frontē bez pārmaiņām" tika iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".
Svētā Ištvāna bazilika
Svētā Ištvāna bazilika ir Romas katoļu bazilika Ungārijas galvaspilsētā Budapeštā. 1905. gadā uzceltā neoklasicisma būve atrodas pilsētas Peštas daļā un tās 96 metrus augstie torņi ir viena no pilsētas dominantēm.
Bazilika nosaukta par godu karalim Ištvānam I, kas ir kristietības ieviesējs Ungārijā un kura relikvijas atrodas baznīcā. Tā uzbēvēta vietā, kur 18. gadsimtā atradās teātris. 19. gadsimta 10-ajos gados šeit tika uzbūvēta pagaidu baznīca. Mikloša Ibla (Ybl Miklós, 1814 – 1891) projektētā baznīca tika celta 54 gadus un pats arhitekts nepiedzīvoja tās atklāšanu. Baznīcas interjeru veidojuši 19. gadsimta redzamākie ungāru mākslinieki (Bertalans Sēkejs, Mors Tans, Kārols Locs un citi).
Vija Kilbloka
Biogrāfija
Dzimusi Dundagā. No 1961. līdz 1972. gadam mācījās Ogres vidusskolā. No 1972. līdz 1977. gadam studēja tiesību zinātnes Pētera Stučkas Latvijas Valsts Universitātes (mūsdienās Latvijas Universitāte) Juridiskajā fakultātē. Pēc sadales nozīmēta darbam izdevniecībā "Zvaigzne".
No 1977. līdz 1985. gadam izdevniecībā "Zvaigzne" strādāja par Juridiskās literatūras redakcijas redaktori. No 1985. līdz 1986. gadam strādāja par vecāko redaktori Sabiedrisko zinātņu literatūras redakcijā, un no 1986. līdz 1992. gadam bija redakcijas vadītāja Sabiedrisko zinātņu literatūras redakcijā. 1992. gadā kļuva par izdevniecības "Zvaigzne" direktori, kopš 1994. gada 18. jūlija ir SIA "Apgāds Zvaigzne ABC" valdes priekšsēdētāja.
Hjūberts Hamfrijs
Hjūberts Horācijs Hamfrijs (en; dzimis, miris ) bija amerikāņu politiķis, bijušais ASV viceprezidents un ASV Senators, pārstāvēja Demokrātisko partiju.
Žoržs Luijs Leklerks, grāfs de Bifons
Žoržs Luijs Leklerks, grāfs de Bifons (fr, bieži pazīstams kā Bifons (fr); dzimis, miris ) bija franču dabaspētnieks, matemātiķis un kosmologs. Dzīves laikā publicēja darbu Histoire naturelle, kas ietekmēja turpmākās dabaszinātnieku paaudzes. Darbojās kā Karaliskā botāniskā dārza (Jardin du Roi) vadītājs. Pretēji Linnejam izvirzīja tēzi par sugu izmaiņām ārējo apstākļu ietekmē, tā likdams pamatus Darvina teorijai. Viens no zinātniskā rasisma pamatlicējiem, jo uzskatīja, ka krāsainās rases ārējo apstākļu ietekmē ir deģenerējušās.
Maksimiliāns Arnolds
Maksimiliāns Arnolds (de, dzimis ) ir Vācijas futbolists, spēlē pussarga pozīcijā, Vācijas futbola izlases dalībnieks. Kopš 2011. gada Arnolds pārstāv Vācijas Bundeslīgas komandu VfL Wolfsburg.
2011. gadā debitējis VfL Wolfsburg sastāvā, kļūstot par kluba visu laiku jaunāko debitantu.
Vācijas futbola izlases sastāvā debitējis 2014. gadā. Piedalījies 2020. gada vasaras olimpiskajās spēlēs.
Sasniegumi
VfL Wolfsburg
Dienvidāfrikas sieviešu futbola izlase
Dienvidāfrikas sieviešu futbola izlase ir nacionālā sieviešu futbola komanda, kas pārstāv Dienvidāfriku starptautiskās futbola sacensībās. Izlasi pārvalda Dienvidāfrikas Futbola asociācija.
FIFA Pasaules kausa sievietēm finālturnīrā pirmo reizi spēlēja 2019. gadā, zaudēja visās trīs grupu turnīra spēlēs un izslēgšanas spēlēm nekvalificējās. 2023. gada Pasaules kausā sasniedza astotdaļfinālu, bet tajā piekāpās Nīderlandei. Vasaras olimpiskajās spēlēs izlase ir spēlējusi divas reizes (2012, 2016). Abas reizes nespēja iekļūt izslēgšanas spēlēs. Āfrikas Nāciju kausā sievietēm 2022. gadā pirmo reizi izcīnīja čempiontitulu. Piecas reizes Dienvidāfrika ir ieguvusi 2. vietu.
2023. gada jūnijā FIFA Pasaules rangā sievietēm izlase bija 54. vietā. > Komandas iesauka ir Banyana Banyana.
Hosē Sanhurho
Hosē Sanhurho (es, — ) bija spāņu virsnieks, viens no nacionālistu līderiem Spānijas 1936. gada valsts apvērsumā, kura rezultātā aizsākās Spānijas pilsoņu karš.
Dzīves gājums
Dzimis Pamplonā, Spānijā, karlista (konservatīva monarhista) ģimenē. Pēc militārās izglītības iegūšanas no 1896. gada dienestā Kubā, kur piedalījās cīņās pret nemierniekiem. Vēlāk, 1898. gadā, piedalījies Spāņu-amerikāņu karā. Pēc Spānijas sakāves atgriezies dzimtenē.
No 1909. gada piedalījies vairākās militārās kampaņās Spāņu Marokā. Sākot ar 1922. gadu, komandējis spāņu spēkus Laračā, vienlaikus izmeklējot korupciju vietējā intendatūrā. Vēlāk galvenais komisārs Spāņu Marokā, pildot šo amatu, sasniedzis ģenerāļa dienesta pakāpi. Par nopelniem karā pret Rīfa republiku Spānijas karalis Sanhurho piešķīra Rīfas marķīza titulu. Vienlaikus karavīru vidū bijis populārs komandieris.
No 1928. gada Sanhurho pildīja zemessargu gvardes (lauku žandarmērijas) galvenās pārvaldes priekšnieka pienākumus. Kad monarhisti 1931. gada aprīļa pašvaldību vēlēšanās lielākajās valsts pilsētās zaudēja kreisajiem spēkiem, Sanhurho atteicās atbalstīt karali, veicinot monarhijas gāšanu.
Sākotnējo pēc kreiso spēku nākšanas pie varas Sanhurho saglabāja savu posteni un vēlāk viņš pat tika iecelts par pirmo republikāņu izveidotās armijas komandieri, tomēr drīz Sanhurho radās domstarpības ar premjeru un kara lietu ministru par armijas reformu, kā arī par civilpersonas iecelšanu Spāņu Marokas ģenerālkomisāra amatā. Paralēli kreisajā presē pret Sanhurho tika izvērsta negatīva kampaņa, kuras iemesls bija divi incidenti, kuros žandarmi atklāja uguni uz strādnieku demonstrācijām, nogalinot vairākus demonstrantus. Minēto iemeslu dēļ Sanhurho tika iecelts par karabīneru (robežsargu un muitnieku) komandieri, kas faktiski bija uzskatāms par pazeminājumu.
Sanhurho 1932. gada 10. augustā vadīja neveiksmīgu valsts apvērsumu, kas pazīstams arī kā sanhurhāde. Apvērsuma mēģinājumā piedalījās labēji noskaņotie militāristi un karlisti — monarhistu konservatīvākais spārns. Lai arī nemierniekiem sākotnēji izdevās pārņemt varu Seviljā, tomēr citi Spānijas reģioni, tajā skaitā Madride, apvērsumam nepievienojās.
Sanhurho ar dēlu mēģināja bēgt uz Portugāli, tomēr Velvā viņi tika arestēti. Sanhurho tika piespriests nāvessods, bet vēlāk sods tika nomainīts uz mūža ieslodzījumu. 1934. gadā amnestēts, vienlaikus izraidot no valsts. Apmeties Portugāles pilsētā Estorilā.
Kad 1936. gadā pie varas Spānijā atkal nonāca kreisie spēki, Sanhurho kopā ar citiem spāņu vecākajiem virsniekiem izplānoja plaša mēroga militāro sazvērestību ar mērķi gāzt jauno valdību. 1936. gada 17. jūlijā sākās valsts apvērsums, kas aizsāka Spānijas pilsoņu karu. Sanhurho piekrita kļūt par nacionālistu līderi, tomēr jau 20. jūlijā viņš gāja bojā lidmašīnas avārijā Portugālē, lidojot uz Spāniju.
Madara Botmane
Madara Botmane-Vāgentroca (dzimusi Madara Botmane Tukumā) ir latviešu aktrise un kostīmu māksliniece.
Augusi Kandavā, mācījusies Kandavas K. Mīlenbaha vidusskolā, kā arī Kandavas Mākslas un mūzikas skolā. 2011. gadā beigusi Latvijas Kultūras akadēmiju; tajā pašā gadā kļuvusi par Nacionālā teātra aktrisi. Teātrī darbojas ne vien kā aktrise, bet arī kā kostīmu māksliniece. 2017. gadā absolvēta arī Latvijas Mākslas akadēmija.
2016. gadā nominēta Spēlmaņu nakts balvai kā Gada aktrise otrā plāna lomā par Tamāras lomu Valtera Sīļa izrādē "Svina garša". 2020. gadā saņēmusi Spēlmaņu nakts balvu "Gada kostīmu mākslinieks" par izrādēm "Alise Brīnumzemē" (Latvijas Nacionālais teātris) un "Purva bridējs ugunī" (Liepājas teātris).
Precējusies ar režisoru Regnāru Vaivaru-Vāgentrocu.
Dworzec Gdański
Dworzec Gdański ir metro stacija Varšavā, kas atrodas Śródmieście rajonā uz M1 līnijas. Tā atrodas netālu no Varšavas Gdaņskas dzelzceļa stacijas. Matro stacija tika atvērta 2003. gada 20. decembrī.
Amīns el Hāfezs
Amins al-Hafezs (dzimis, miris ) bija Sīrijas armijas virsnieks un politiķis. Pēc Luaja al-Atasi atkāpšanās no amatiem, kā militārā režīma izveidotās Nacionālās Revolucionārās Pavēlniecības Padomes un Sīrijas Prezidentālās Padomes priekšsēdētājs no 1963. gada 27. jūlija līdz 1966. gada 23. februārim izpildīja Sīrijas Arābu Republikas Prezidenta pienākumus. No 1963. gada 12. novembra līdz 1964. gada 13. maijam un no 1964. gada 4. oktobra līdz 1965. gada 23. septembrim arī Sīrijas premjerministrs. Gāzts no varas pēc Bās partijas radikālā spārna veiktā 1966. gada apvērsuma.
Biogrāfija
Al-Hafezs ir dzimis Alepo, policista ģimenē. 1946. gadā pabeidz militāro akadēmiju, piedalās Izraēlas Neatkarības karā. 1958. gada janvārī piedalījās Sīrijas virsnieku delegācijā pie Nāsers, kas panāca Sīrijas apvienošanos ar Ēģipti un Apvienotās Arābu Republikas izveidošanu. AAR pastāvēšanas laikā al-Hafezs pārcelts dienēt uz Kairu.
Pēc 1963. gada 28. septembra apvērsuma Sīrijas valdība viņu nosūta trimdā uz Argentīnu par Sīrijas vēstniecības militāro atašeju, kur viņš iepazīstas ar Izraēlas spiegu Eliju Koenu.
Šajos gados Sīrija pastiprina sakarus ar PSRS un sociālistiskajām Austrumeiropas valstīm. Tiek nacionalizētas visas bankas un naftas kompānijas. Tiek sniegts atbalsts PAO un pieaug saspīlējums pie robežas ar Izraēlu.
Paralēli armijas un valdības amatiem, al-Hafezs ieņem Bās partijas Sīrijas Reģionālās nodaļas Reģionālās pavēlniecības sekretāra amatu. 1965. gadā saasinās politiskie strīdi starp Bās partijas dibinātājiem, civilajiem politiķiem un 1963. gada apvērsuma organizētājiem, kreisi radikālajiem virsniekiem. Lai arī sākotnēji saistīts ar radikālajiem virsniekiem, al-Hafezs izlemj nostāties Bās partijas dibinātāju pusē. Kad 1966. gada 23. februāri strīds partijas iekšienē noved pie kārtējā militārā apvērsuma, al-Hafeza māja tiek ieņemta pēc trīs stundas ilgstošas apšaudes. Vinš tiek arestēts, 1967. gada jūnijā izraidīts uz Libānu bet no 1968. gada dzīvo Irākā. Pēc Sadama Huseina gāšanas saņem atļauju atgriezties Sīrijā.
Uzvara (Gailīšu pagasts)
Uzvara (agrāk arī Dvari, Kamarde) ir ciems Bauskas novada Gailīšu pagastā, pagasta centrs. Izvietojies Mūsas kreisajā krastā 12 km no novada centra Bauskas un 79 km no Rīgas. Ziemeļos Žūku strauts to atdala no Pīrāgiem, ar ko Uzvara faktiski saplūdusi.
Apdzīvotā vieta veidojusies ap Dvaru (Dwaren, Dwarren, arī Dvori) pusmuižu un Novadnieku viensētu. Pēc Otrā pasaules kara attīstījās kā kolhoza «Uzvara» centrālais ciemats. Uz kolhoza-agrofirmas bāzes 1995. gadā Uzvarā dibināja zemkopības uzņēmumu SIA "Uzvara-lauks", kas nodarbojas ar graudu, rapša, lauku pupu un zirņu audzēšanu un realizāciju, kā arī kviešu šķirnes sēklu materiāla pavairošanu un pārdošanu.
Uzvarā atrodas pagasta pārvalde, pamatskola, bērnudārzs, kultūras centrs «Kamarde», pasts, Gailīšu doktorāts, vairāki uzņēmumi, veikali, vīna darbnīca un sveču liešanas darbnīca. Ciema centrā pie "Uzvara-lauks" biroja un pagasta pārvaldes 1965. gadā atklāts piemineklis Otrajā pasaules karā kritušajiem Gailīšu ciema iedzīvotājiem un 1944. gada vasarā tā apkārtnē kritušajiem Sarkanās armijas karavīriem,, kurš 2022. gadā demontēts.
Iedzīvotāju skaita izmaiņas
Esošajās robežās, pēc CSP un OSP datiem.
Zilais purvs
Zilais purvs var būt:
Marija Magdalēna
Svētā Marija Magdalēna bija Jēzus mācekle, kuru, kā rakstīts kanoniskā Bībelē, Jēzus bija atbrīvojis no dēmoniem. Īpaša nozīme Marijai Magdalēnai bija Jēzus pēdējās dienās, jo viņa palika pie Jēzus krusta arī tad, kad citi mācekļi (izņemot vienu) bija aizmukuši, kā arī bija klāt Jēzus apbedīšanā. Gan pēc Jāņa, gan Marka evaņģēlijiem, Marija Magdalēna bija pirmā persona, kurai Jēzus parādījās pēc savas augšāmcelšanās. Tradicionāli tiek uzskatīts, ka Marija Magdalēna mirusi vai nu Efesā vai Marseļā. Dažos gnostiķu tekstos Marijas Magdalēnas loma Jēzus dzīvē ir būtiskāka nekā evaņģēlijos.
Silistras apgabals
Silistras apgabals (bg) ir apgabals Bulgārijas ziemeļaustrumu daļā, nosaukts tā galvenās pilsētas — Silistras — vārdā. Tas ziemeļos robežojas ar Rumāniju; pa šo robežu tek Donava. Dienvidaustrumos robežojas ar Dobričas apgabalu, dienvidos ar Šumenas apgabalu, dienvidrietumos ar Razgradas apgabalu, bet rietumos ar Ruses apgabalu.
Apgabals sadalīts septiņās pašvaldībās, bet tā kopējais iedzīvotāju skaits ir 119 474 (2011. gada februāris).
Silistras apgabals tradicionāli pazīstams kā lauksaimniecības apgabals savas auglīgās augsnes dēļ. Apgabalā tiek ražots tradicionāls aprikožu brendijs.
Silistras apgabalā atrodas UNESCO Pasaules mantojuma objekts — Srebarnas dabas rezervāts. Tas atrodas Srebarnas ezerā blakus Donavai un tā platība ir 600 ha. Rezervātā dzīvo gandrīz 100 putnu sugas, no kurām daudzas ir retas un apdraudētas. 80 citas putnu sugas migrē uz šejieni katru ziemu. Starp interesantākajām putnu sugām, kas sastopamas rezervātā, ir pelikāni, lielais baltais gārnis, rudais gārnis, spīdīgais ibiss u.c. Kandidātu sarakstā ir arī Silistras senās kapenes.
Heilbronna
Heilbronna ir pilsēta Vācijas dienvidos, Bādenes-Virtembergas federālajā zemē. Pilsēta atrodas Nekāras upes krastos, un Vartberga kalna virsotnē. Kalna augstums ir 372 metri, bet pilsētas vidējais augstums ir 152 metri virs jūras līmeņa. Atrodas Štutgartes aglomerācijas, ziemeļu daļā. Heilbronnā kopumā dzīvo mazliet mazāk pa 120 000 iedzīvotāju un tā ir sestā lielākā Bādene-Virtembergas pilsēta.
Pilsētas osta ir lielākā Bādene-Virtembergas iekšzemes osta. Pilsēta ir plašāk pazīstama ar vīna nozari. Heilbronnas vīna dārzi aizņem vairāk kā 500 hektārus lielu platību un tā ir viena no nozīmīgākajām vīna audzēšanas vietām Vācijā.
Trnava
Vēsture
Trnava rakstos pirmoreiz minēta 1211. gadā. Tāpat kā lielākā daļa no Slovākijas teritorijas Trnava līdz 1918. gadam atradās Ungārijas sastāvā, tās ungāriskais nosaukums ir Naģsombata (Nagyszombat). 1238. gadā Trnava bija pirmā Slovākijas pilsēta, kurai ar karaļa lēmumu tika piešķirtas pilsētas tiesības. Pēc tam, kad 1541. gadā Osmaņu impērija iekaroja mūsdienu Ungārijas teritoriju, uz Trnavu tika pārcelta Estergomas arhibīskapa rezidence, tā palika šeit līdz 1820. gadam. 16. un 17. gadsimtā Trnava bija svarīgs kontrreformācijas centrs. Ar jezuītu atbalstu šeit tika nodrukāts pirmais Bībeles tulkojums ungāru valodā. No 1635. līdz 1777. gadam šeit darbojās jezuītu Trnavas universitāte, tolaik vienīgā universitāte Ungārijā. 1787. gadā, balstoties uz Trnavas dialektu, mācītājs Antons Bernolāks izveidoja pirmo slovāku valodas standartu. 19. gadsimta sākumā pilsētas nozīme samazinājās, jo arhibīskapa rezidence tika pārcelta atpakaļ uz Estergomu, bet universitāte — uz Budu. Tomēr pēc tam, kad 1844. gadā tika atklāta pirmā Ungārijas dzelzceļa līnija, kas savienoja Trnavu ar Bratislavu, pilsētā sāka strauji attīstīties rūpniecība. Pēc Pirmā pasaules kara iekļāvās Čehoslovākijā. 1977. gadā Trnava atkal kļuva par athibīskapa rezidences vietu. No 1993. gada — neatkarīgās Slovākijas pilsēta.
Cilvēki
2001. gadā absolūtais vairākums (96,89 %) pilsētas iedzīvotāju bija slovāki. Pēc reliģiskās pārliecības — katoļi (71,85 %), nereliģiozi (18,37 %).
Trnavā dzimuši futbolists Jūliuss Beliks (Július Bielik, 1962), vesera metējs Libors Harfreitags (Libor Charfreitag, 1977), kardināls Jurajs Hauliks (Juraj Haulik, 1788 – 1869), futbolists Ļubošs Kamenārs (Ľuboš Kamenár, 1987), futbolists Kamils Kopūneks (Kamil Kopúnek, 1984), futbolists Antons Malatinskis (Anton Malatinský, 1920 – 1992). Smolenicas ciemā dzimis izgudrotājs Štefans Baničs (Štefan Banič, 1870 – 1941), bet Zavaras ciemā - futbolists Ļubošs Hanzels (Ľuboš Hanzel, 1987).
Pilsētā bieži uzturējās Ungārijas karalis Lajošs I Lielais (I. Lajos, 1326 - 1382), kurš šeit miris.
Pardubices lidosta
Pardubices lidosta (cz) ir militārā un civilā starptautiskā lidosta Čehijā uz dienvidrietumiem no Pardubices centra.
Tā ir viena no senākajām lidostām valstī. No šejienes 1910. gada 16. aprīlī Jans Kašpars veica pirmo aviolidojumu Čehijā, bet 1911. gada 13. maijā veica lidojumu Pardubice — Prāga. 1911. gada 26. aprīlī šeit nodibinājās pirmais čehu avioklubs. Otrā pasaules kara laikā lidlauku izmantoja Luftwaffe, no 1950. gada tas kļuva par pilnībā militāro lidlauku. No 1995. gada lidosta nodrošina arī civilos lidojumus. 2017. gadā tika veikta lidostas pārbūve labākai pasažieru kustības uzlabošanai.
Neskaitot čārterlidojumus, lidostā regulārus pasažieru aviopārvadājumus 2020. gada sākumā nodrošināja aviosabiedrības Red Wings Airlines, Ryanair, SkyUp un Smartwings. Visu gadu lidojumi notika uz Ukrainu, bet sezonāli — vēl uz 5 valstīm (Bulgārija, Grieķija, Krievija, Spānija, Turcija).
Kseriasa
Kseriasa (el, no — ‘sauss’) ir izžūstoša upe Argolīdā, Grieķijā. Senatnē tās nosaukums bija Haradrosa (Χάραδρος), kas tiek izmantots arī mūsdienās, kaut arī upes sarunvalodas nosaukums ir izplatītāks un tiek izmantots mūsdienu kartēs. To nevajadzētu jaukt ar Haradrosu Ahajā, bet mūsdienu nosaukumu nevajadzētu jaukt ar Kseriasu Tesālijā, vai arī ar Kseriasas upi, kas tek caur Korintu (kas zināma arī kā Leukona). Ar savu seno nosaukumu upe ir aprakstīta Pausānija "Grieķijas aprakstā" (2.25.2).
Ģeogrāfija un hidroloģija
Kseriasas izteka atrodas Parnona kalnu masīvā, Ktenijas kalnā, Arkādijā, un tā tek uz austrumiem Argosas virzienā, kur veido pilsētas ziemeļu robežu, bet pēc tam pagriežas uz dienvidiem un apliec pilsētas austrumu daļu, lai atkal pagrieztos uz austrumiem. Vasarā tā parasti ir sausa, kaut arī negaisa laikā var veidoties pēkšņi plūdi. Upe ietek Inahosā austrumos no Argosas.
Kseriasas dabiskā notece tika mākslīgi izmainīta, izveidojot sūkņu stacijas, ūdens savākšanas rezervuārus, lai kontrolētu sezonālos plūdus, uzlabotu sanitāro situāciju un nodrošinātu vienmērīgāku ūdensapgādi lauksaimniecībai u.c. iedzīvotāju vajadzībām. Periodiskie lietavu plūdi šajā rajonā noveda pie tiltu balstu izskalošanas, izpostot tiltus, ceļus u.c. infrastruktūru un īpašumus Argosas apkārtnē. Periodā no 1967. līdz 1997. gadam lieli plūdi izcēlās 8 reizes, un arī 2014-2015. gados problēmas ar plūdiem ir saglabājušās.
Bez to daži zinātnieki uzskata, ka purvaino mitrāju nosusināšana pie Kseriasas ietekas, lai cīnītos pret odu un malārijas izplatīšanos, paradoksālā veidā palielināja ūdens izlietošanu ziemā, jo mikroklimata izmaiņas, likvidējot pārpurvotās platības, palielināja salnu biežumu uz vietējo fermeru audzētajiem citrusaugiem, un tie neitralizē sanu veidošanos ar ūdens smidzināšanu. Un arī agronomi ir uztraukti par to, ka, palielināta atkarība no gruntsūdeņiem ziemā, neļauj pazemes ūdens horizontiem papildināties un var novest pie ūdens horizontu izsīkšanas.
Militārā nozīme
Sava stratēģiskā stāvokļa dēļ, veidojot grāvi gar Argosas robežu, upe kļuva par svarīgu kauju vietu gan antīkajos laikos, gan jaunākajos laikos.
Antīkais laiks
Senos laikos ceļš gāja no Deirasa vārtiem pilsētas ziemeļu pusē uz Mantineju, un Aresa un Afrodītes templis atradās šī ceļa malā aiz pilsētas mūriem, bet dienvidos no upes. Argosas armijas virsnieki bija spiesti atskaitīties par savu uzvedību šeit, pirms atgriešanās pilsētā, bet templī notika upurēšana un reliģiskās ceremonijas, kas saistītas ar šiem karavīriem.
235. gadā pr.Kr. Haradrosa bija kaujas vieta starp Sikionas Arata armiju, kas bija dzimis Argosā un tiecās atbrīvot pilsētu, un maķedoniešu atbalstīto argosiešu tirānu Argosas Aristipu. Kauja beidzās neizšķirti: Arats tika ievainots un atkāpās atpakaļ uz savu nocietināto apmetni vienā flangā, kad tajā pat laikā viņa armijas otrs flangs sakāva Aristipa spēkus un atspieda tos pie upes. Arats vienojās atvirzīt savu karaspēku uz ziemeļiem. Vēlāk Aristips kritīs kaujā pie Kleonām.
Jaunākie laiki
1821. gada 25. aprīlī Kseriasa kļuva kaujas vieta par kontroli pār Argosu starp grieķu spēkiem un turkiem, kurus vadīja Mustafa, turku gubernatora Moreja Huridpašas vietnieks (kehja bejs), gubernatora prombūtnes laikā. Mustafas armija iekļāva sevī arī Turcijas sabiedroto kontingentu, kas sastāvēja no Elmeza Agi komandētajiem čamas albāņiem. Grieķus pilsētā vadīja triumvirāts, kuru veidoja Paparsenis Krestasa, Demitrioss Corkis un Joannis Jannozasa, admirāļa Laskarinas Bubulinas vecākais dēls. Jannozass gāja bojā kopā ar 700 citiem grieķiem, ieskaitot civilos iedzīvotājus, un, pēc vietējām ziņām, turki sagūstīja daudzas sievietes un meitenes, un pārdeva verdzībā. Daudzi gāja bojā no turku artilērijas uguns pāri Kseriasai.
Pēc kaujas turku spēki virzījās uz Naupliju, bet pēc tam nostiprināja turku garnizonu Tripolē, kuru bija aplenkuši grieķi. Neskatoties uz savu pārspēku un Nauplijas un Argosas ieņemšanu, turki nevarēja vai negribēja ieņemt šo pilsētu citadeles, iespējams, paklausot Mustafas pavēlei pasteigties palīgā Tripolei. Bet varbūt tiem bija problēmas ar ieročiem, kas bija derīgi kājnieku operācijām, bet nederēja jaudīgu venēciešu celto mūra nocietinājumu sagraušanai. Turki atveda līdzi trīsdesmit lielgabalus un apmācīja artilēristus, taču artilērija, domājams, bija nekvalitatīva, un uz Tripoles aplenkuma beigām darba kartībā bija palikuši tikai septiņi lielgabali.
Abdelkerīms el Nehlāvī
Abdelkerīms el Nehlāvī (dzimis 1926. gadā Franču Sīrijas un Libānas mandātteritorijā) ir bijušais augsta ranga Sīrijas Republikas armijas virsnieks un Apvienotās Arābu Republikas armijas pulkvežleitnants, viens no 1961. gada veiksmīgā un 1962. gada neveiksmīgā Sīrijas militārā valsts apvērsuma organizētājiem. Kā viens no galvenajiem 1961. gada 28. septembra apvērsuma īstenotājiem, el Nehlāvī ir atbildīgs par Sīrijas neatkarības atjaunošanu. Nesaskaņas valdošajā virsnieku grupā par valsts politikas un ekonomikas mērķiem noveda pie el Nehlāvī vadīta valsts apvērsuma mēģinājuma 1962. gada 28 aprīlī, kas izgāzās. Atbilstoši Sīrijas tradīcijai tika sodīts maigi, ar izsūtīšanu strādāt Sīrijas diplomātiskajās misijās Pakistānā, Marokā un Turcijā. 1962. gada sākumā atgriezās Sīrijā un mēģināja sarīkot vēl vienu apvērsumu, kas atkal izrādījās neveiksmīgs.
Dejsi Kori
Biogrāfija
Vairākkārt pārstāvējusi Peru Pasaules junioru šaha čempionātos, kuros izcīnījusi četras medaļas: 2 zelta (2009. gadā U16 vecuma grupā, 2011. gadā U20 vecuma grupā ) un 2 sudraba (2009. gadā U20 vecuma grupā, 2010. gadā U18 vecuma grupā ). Piecas reizes uzvarējusi Panamerikas junioru šaha čempionātos dažādās vecuma grupās (2003 - U10, 2004 - U12, 2007 - U14, 2008 - U16, 2008 - U20).
2009. gadā Kali izcīnījusi 2. vietu Amerikas kontinenta šaha čempionātā sievietēm. 2011. gadā uzvarējusi Amerikas sieviešu šaha čempionātā. 2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā zaudējusi Alinai Kašlinskai. 2018. gadā uzvarējusi Panamerikas sieviešu šaha čempionātā. 2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā zaudējusi Jekaterinai Atalikai. 2021. gada novembrī Rīgā ierindojusies 12. vietā 2021. gada "FIDE Chess.com Grand Swiss" turnīrā sievietēm.
Pārstāvējusi Peru komandu Pasaules šaha olimpiādēs, kurās piedalījusies 6 reizes (2004, 2010-2018).
Par panākumiem turnīros FIDE 2008. gadā Kori piešķīra starptautiskās meistares (WIM), bet 2010. gadā - starptautiskās lielmeistares (WGM) nosaukumu. Bijusi pirmā peruāņu šahiste, kas saņēmusi lielmeistares nosaukumu.
Personīgā dzīve
Dejsi brālis Horhe Kori arī ir šaha lielmeistars.
Antonio Di Natāle
Antonio Di Natāle (,, dzimis ) ir bijušais Itālijas futbolists.
2009.—2010. un 2010.—2011. gada sezonā bija Itālijas A sērijas rezultatīvākais spēlētājs. 2010. gada tika atzīts par Itālijas gada spēlētāju.
Itālijas izlasē Di Natāle debitēja spēlē pret Turcijas izlasi. Pirmos vārtus izlases labā guva pret Čehijas izlasi. 2012. gadā viņš beidza spēlēt Itālijas izlasē.
Kozaras nacionālais parks
Kozaras nacionālais parks (sh) ir nacionālais parks Serbu Republikā, Bosnijā un Hercegovinā. 3520 hektāru liels parks tika izveidots 1987. gadā ar mērķi aizsargāt kultūras, vēstures un dabas mantojumu Kozaras kalna apkārtnē. Kozaras nacionālais parks ir daļa no Eiropas Nacionālo parku federācijas — EUROPARC.
Parks atrodas starp Unas, Savas, Sanas un Vrbas upēm. Parka centrālo daļu aizņem Mrakovicas plato, ir arī citi kalni un augstienes.
Kozara ir iecienīta medību vieta, un tajā notiek regulāras briežu, fazānu, lapsu, meža cūku, zaķu un pīļu medības.
Kozara bija arī bijušais kaujas lauks Otrā pasaules kara laikā. Partizānu pamatīgās zināšanas par Bosnijas nelīdzenajiem apvidiem deva viņiem priekšrocības salīdzinājumā ar teritoriju tikko okupējušajiem nacistiem. Šajās vietās 1942. gadā notika slavenā Kozaras kauja.
Plac Wilsona (metro stacija)
Plac Wilsona ir metro stacija Varšavā uz līnijas M1, kas atrodas Žolibožas rajonā. Stacijas izejas ved uz nozīmīgāko Žolibožas ​​laukumu — Vilsona laukumu. Stacija tika atklāta 2005. gada 8. aprīlī.
Indra Roga
Indra Roga (dzimusi 1968. gada 8. martā Jelgavā) ir režisore un aktrise. Precējusies ar režisoru Mihailu Gruzdovu. 2004. gadā piedzima kopīga meita Marta Marija.
Biogrāfija
1980. gados spēlējusi Jelgavas Ādolfa Alunāna Tautas teātra studijā pie režisores Intas Alekses (1933—2009) un Lūcijas Ņefedovas.
No 1992. gada līdz 1994. gadam strādājusi par aktrisi Daugavpils teātrī. Spēlējusi teātrī "Skatuve". No 1995. gada strādājusi par aktrisi Latvijas Nacionālajā teātrī. No 2002. gada līdz 2017. gadam bija Latvijas Nacionālā teātra režisore. No 2017. gada līdz 2019. gada 1. maijam bijusi Valmieras Drāmas teātra mākslinieciskā vadītāja. Strādā par pasniedzēju Latvijas Kultūras akadēmijā.
2015. gadā saņēmusi Eduarda Smiļģa balvu un Alfrēda Amtmaņa-Briedīša prēmiju.
Babāni
Babāni ir ciems Balvu novada Bērzkalnes pagastā. Atrodas pagasta centrālajā daļā 2 km no pagasta centra Bērzkalnes, 8 km no novada centra Balviem un 228 km no Rīgas.
Apdzīvotā vieta atrodas pie autoceļa P46 (Dubļeva—Cērpene).
Produktīdu kārta
Produktīdu kārta (Productida) ir slēdzenes pleckāju kārta. Čaulas pseidoporainas, ieliekti-izliektas retāk plakani izliektas. Arejas uz čaulas vāciņiem var būt un var arī nebūt. Čauliņu ornamentējums ir daudzveidīgs. Uz viena vai abiem vāciņiem, kā arī gar slēdzes malu ir dobas adatas. Ja vēdera čauliņai ir zobi, tad tie ir bez zobu plātnēm. Rokas aparāta un ar to saistīto struktūru produktīdiem nav. Čaulai ir branhiālie nospiedumi un sarežģītas uzbūves atslēgas izaugums. Produktīdu kārtas pārstāvji dzīvoja no silura līdz permam.
Sistemātika
Senāk Strofomenīdu kārtu iedalīja 3 virsdzimtās: Chonetacea, Productacea, Lyttoniacea. Tagad kārtu veido ir četras apakškārtas.
6ix9ine
Daniels Ernandess (dzimis 1996. gada 8. maijā), profesionāli pazīstams kā 6ix9ine, ir amerikāņu reperis. Viņa mūziku raksturo agresīvs repošanas stils, savukārt viņa pretrunīgi vērtēto publisko personību raksturo viņa raksturīgie varavīksnes krāsas mati, plaši tetovējumi, juridiskas problēmas un publiskoti slavenību strīdi.
Phjončhanas olimpiskais stadions
Stadions atrodas Phjončhanas olimpiskajā kompleksā, apmēram 2 km uz ziemeļiem no Alphensijas kūrorta. Stadionam ir piecstūra forma un tajā atrodas 35 000 sēdvietas.
6ix9ine
Ernandess kļuva plaši pazīstams 2017. gada beigās pēc viņa debijas singla “Gummo” izdošanas, kas bija snaudošais hits. Pēc tam viņš izdeva miksteipu Day69 (2018), ko atbalstīja singli “Kooda”, “Keke” (ar Fetty Wap un A Boogie Wit da Hoodie) un “Gotti”, kas visi iekļuva Billboard Hot 100 topā. Otrais singls no viņa debijas albuma Dummy Boy (2018) "FEFE" (ar Nikiju Mināžu un Murda Beatz) ierindojās Hot 100 trešajā vietā. Neraugoties uz negatīvo kritiku, Dummy Boy ieņēma 2. vietu Billboard 200 un Amerikas Ierakstu industrijas asociācija (RIAA) sertificēta par platīnu.
Phjončhanas olimpiskais stadions
Stadiona kopēja platība ir 80 000 kvadrātmetru, un tā ir pēdējā nozīmīgā celtne, kas uzcelta priekš olimpiskajām spēlēm. Stadionu oficiāli atklāja. Stadionu pēc visiem paredzētajiem pasākumiem ir paredzēts nojaukt, tā būvniecības izmaksas sastādīja 86 miljardus ₩. Tā aptuvenais augstums virs jūras līmeņa ir 740 metri.
6ix9ine
2015. gadā Ernandess atzina savu vainu apsūdzībā noziedzīgā nodarījumā par bērna seksuālu izmantošanu un saņēma četru gadu pārbaudes laiku un 1000 stundu sabiedrisko darbu. 2018. gadā viņš tika arestēts saistībā ar apsūdzībām par reketu, ieročiem un narkotikām. Viņam draudēja vismaz 47 gadi cietumā, viņš atzina savu vainu deviņās apsūdzībās, tostarp sazvērestībā slepkavībā un bruņotā laupīšanā 2019. gada februārī. Tiesas procesa laikā Ernandess liecināja par kriminālvajāšanu pret citiem bandas locekļiem un viņam tika piespriests divu gadu cietumsods. 2020. gada aprīlī viņam tika piešķirta priekšlaicīga atbrīvošana COVID-19 pandēmijas laikā, jo viņam bija bažas par viņa neaizsargātību pret šo slimību astmas dēļ. Viņam uz atlikušo soda laiku tika piemērots mājas arests, un 2020. gada augusta sākumā viņš tika atbrīvots.
Ernandess ir turpinājis komerciālus panākumus arī pēc atbrīvošanas no cietuma; viņa singls "GOOBA" debitēja un sasniedza trešo vietu ASV, un "TROLZZ", viņa trešais kopdarbs ar Nikiju Mināžu, debitēja pirmajā vietā valstī. Viņa otrais albums TattleTales (2020) debitēja ceturtajā vietā ASV Billboard 200. Tomēr vairākas ievērojamas hiphopa industrijas personas ir nosodījušas vai izstūmušas Ernandesu par viņa lomu apsūdzībā Nine Trey Gangsters prāvā.
Phjončhanas olimpiskais stadions
Vēsture
Sākotnēji olimpisko spēļu atklāšanas un noslēguma ceremonijas tika paredzēts rīkot Alpensijas tramplīnlēkšanas stadionā. Tādējādi tas līdzinātos 1994. gada ziemas olimpiskajām spēlēm. Tomēr 2012. gada jūlijā Phjončhanas 2018. gada ziemas olimpisko un paralimpisko spēļu organizācijas komiteja paziņoja par izmaiņām pasākuma norises plānā un ceremoniju norise tika pārnesta uz pašreizējo stadiona atrašanās vietu. Galvenie iemesli šai rīcībai bija organizatoriski, jo būtu sarežģīti apvienot ceremoniju sagatavošanu ar tramplīnlēkšanas treniņiem, kā arī jaunuzceltajā stadionā skatītājus mazāk ietekmētu laikapstākļi.
Ļetkas
Ļetkas var būt:
Vilma Lasmane
Vilma Lasmane (dzimusi, mirusi ) bija latviešu aktrise.
Bijusi precējusies ar aktieri Hermani Vazdiku, abiem bija dēls Uldis Vazdiks un meita Ilze Vazdika.
1938. gadā kļuvusi par Daugavpils teātra aktrisi. 1981. gadā kļuvusi par Dailes teātra aktrisi. Filmējusies "Mazās kaislības".
Obricki
Obricki ir skrajciems Rēzeknes novada Vērēmu pagastā. Ciems atrodas pie autoceļa A12, netālu no Zilā pūra. Tāpat Obrickus šķērso ceļš no Rēzeknes uz Skudrām, blakus kam atrodas Obricku kapi.
Miranda (pavadonis)
Miranda, arī Urāns V, ir Urāna pavadonis. Tas ir četrpadsmitais pavadonis pēc kārtas, skaitot no Urāna.
Atklāšana un nosaukums
Mirandu atklāja 1948. gada 16. februārī astronoms Džerards Koipers (Gerard Kuiper) Makdonalda observatorijā ar 82 collu teleskopu Viņš arī piedāvāja to nosaukt par Mirandu. Miranda ir tēls Viljama Šekspīra traģikomēdijā „Vētra”.
Orbīta un fizikālie parametri
Miranda ir pats mazākais no pieciem lielajiem Urāna pavadoņiem. Tas apriņķo Urānu vidēji 129 780 km attālumā no planētas. Līdz šim to tuvumā pētījusi tikai starpplanētu zonde „Voyager 2”, kura pētīja Urāna sistēmu 1986. gada janvārī. "Voyager 2" Mirandai pielidoja tuvāk kā pārējiem Urāna pavadoņiem, tāpēc arī ieguva detalizētākus pavadoņa attēlus, lai gan izdevās nofotografēt tikai Mirandas dienvidu puslodi. Tiek uzskatīts, ka Mirandas virsmu klāj ūdens ledus ar silikātu, karbonātu un ogļūdeņražu piejaukumu. Pavadoņa virsma ir ļoti neviendabīga, tas izskatās kā salipināts no vairākiem gabaliem. Atsevišķiem apgabaliem ir krāteraina (veca) virsma, bet turpat blakus ir apgabali ar sedimentācijas slāņu pēdām. Tos atdala milzīgas, līdz 20 km dziļas plaisas un kanjoni. Uz Mirandas nofotografētās virsmas redzami trīs ovāli gredzenveida apgabali (200 – 300 km diametrā), kuri krasi izdalās uz pārējā fona. Tie ir mazāk krāteraini, klāti ar kalnu grēdām un ielejām, no pārējās virsmas tos atdala izteiktas robežas dziļu kanjonu veidā.
Pašreiz nav precīzi zināms, kā lai izskaidro Mirandas virsmas dīvaino struktūru. Pastāv vairākas hipotēzes: viena no tām balstās uz pieņēmumu, ka Miranda senatnē sadūrusies ar kādu pietiekoši lielu kosmisko objektu, lai izjuktu gabalos, kuri vēlāk atkal apvienojušies gravitācijas iespaidā, cita virsmas neviendabīgumu skaidro ar lielu meteorītu triecienu, kā rezultātā trieciena vietās daļēji izkusis zem virskārtas esošais ledus, vēlāk atkal sasalstot.
Predrags Rajkovičs
Serbijas futbola izlasi Rajkovičs ir pārstāvējis 2018. gada FIFA Pasaules kausā.
Sasniegumi
Jagodina
Atis Auzāns
Atis Auzāns (dzimis Līvānos) ir latviešu dziedātājs, producents.
Predrags Rajkovičs
Sasniegumi
Red Star Belgrade
Maccabi Tel Aviv
Serbija
Sajeva Dupka
"Sajeva Dupka", tulkojumā "Sajeva caurums", ir ala, kas atrodas Bulgārijas vidienē Stara Planinas kalnu grēdā.
Atrašanās vieta
Ala atrodas 3 km uz dienvidiem no Brestnicas ciema, Lovečas apgabalā, 10 km attālumā no Jablanicas un 25 km no Tetevenas pilsētām. Ala satur 5 zāles, kuras pieejamas organizētām tūristu grupām.
Nosaukums
Pēc galvenās versijas, alu nosaukuši par godu brāļiem ganiem Saju un Sejo, kuri tajā slēpušies no turku vergu ķērājiem. Pēc citas versijas, tā saukuši tuvējo māju saimnieku.
Izpēte
Profesors Georgis Zlatarskis pirmo reizi 1883. gadā pētīja alu un desmit gadus vēlāk viņam sekoja brāļi Karels un Hermans Škorpili. Pirmos nopietnos pētījumus un kartēšanu no 1932. gada 20. līdz 21. augustam veica N. Atanasovs un D. Papazovs, bet 1935. gada 10.—13. jūlijā A. Stefanovs un N. Atanasovs. Vēlāk pētīta 1946. gadā, un pēc tam 1949. gadā to darīja T. Pavlova pētnieciskā brigāde. Detalizēti ģeomorfoloģiskie pētījumi tika veikti 1968. gadā. Tos veica V. Popovs no BZA Ģeogrāfijas institūta.
Kopā ar Jagodinskas alu tā tiek uzskatīta par vienu no skaistākajām Bulgārijas alām. Lielākais stalagnāts tajā ir 60 metru apkārtmērā. Vidējā temperatūra alā ir 7—11°C, mitrums — no 90 līdz 98%. Tā atrodas 520 metrus virs jūras līmeņa. Alas garumu vērtē no 205 līdz pat 400 metriem (augstākais vērtējums pieder alu pārvaldošajai Bulgārijas tūrisma savienībai), no kuriem 70 m pa to tek pazemes upe. Dažādos avotos tiek lēsts, ka alai ir 1—3,5 miljonu gadu.
Unikāla ala ir ar savām krāsām — zaļu, brūnu un baltu. Ir sastopami stalaktīti, stalagmīti, stalagnāti, heliktīti un dendrīti.
Labiekārtošanas laikā alā tika atrasti dzīvnieku kauli, māla lauskas un romiešu monētas.
Zāles
Alā ir piecas zāles un vairākas galerijas. Zāļu nosaukumi ir:
Siena zārds
Pirmā zāle pie ieejas alā, 50 m gara un 19 m plata. Tā tiek saukta 3,5 m augsta stalagmīta vārdā, kurš atgādina siena kaudzi. Salīdzinot ar citām zālēm, šajā ir mazāk ģeoloģisku veidojumu.
Iegruve
Otrā zāle no ieejas. 1893. gadā šajā Bulgārijas apkaimē notika spēcīga zemestrīce, tāpēc visi zālē bijušie stalaktīti ir salūzuši un nokrituši. Zālē ir arī lielāki nokrituši akmens gabali, daži no kuriem augstumā pārsniedz 3 metrus. Kopš nobrukuma viens no stalagnātiem ir bojāts un tiek uzskatīts, ka tas pieņēmis lielgabala formu. Citā variantā to sauc par "Resno Bertu". Griestos var redzēt jaunizveidojušos mazus stalaktītus 10-20 cm garumā.
Koncertzāle (Haramana)
Trešā no ieejas, šī istaba tiek saukta par Koncertzāli, pateicoties tās līdzenajai grīdai un tajā notikušajiem koncertiem, izmantojot tās izcilo akustiku. Zāle ir gandrīz apaļa, tās izmēri 40x41 metrs. Tajā dziedājuši Emils Dimitrovs, Jordanka Hristova, Lili Ivanova, Donbasa kalnraču koris, Bulgārijas Nacionālā radio bērnu koris u.c., tajā uzņemtas vairāku filmu epizodes. Zālē atrodas lielākais visas alas 4,5 m augsts stalagnāts.
Baltā pils
Zāle tā nosaukta pēc milzīga viduslaiku pils formas stalagnāta. Šai zālē ir īpaši liela neparastu formu daudzveidība.
Kosmoss
Šo telpu tā sauc par godu raķetes veida stalaktītam.
Sikspārņi alā
Veicot novērojumus un ķeršanu ar tīkliem pie ieejas, konstatēts, ka dažādās sezonās alu izmanto vismaz 8 sikspārņu sugas :
Jēkabs Jančevskis
Jēkabs Jančevskis (dzimis Rīgā) ir latviešu komponists un diriģents. Viņa māte ir aktrise Zane Jančevska.
Mācījies Rīgas Franču licejā. Paralēli mācījies klavierspēli Rīgas 1. Mūzikas skolā un kompozīciju pie Ilzes Arnes. 2008. gadā sācis mācīties diriģēšanu Rīgas Doma kora skolā; skolu pabeidza 2012. gadā. Paralēli mācībām Rīgas Doma kora skolā apguvis kompozīciju pie Paula Dambja un Ērika Ešenvalda. 2012. gadā iestājies Jāzepa Vītola Latvijas Mūzikas akadēmijā, lai studētu kompozīciju pie profesores Selgas Mences. Maģistra grādu kompozīcijā ieguvis pie Jāņa Petraškeviča.
Jančevskis strādā par diriģentu korī "Anima Mea", pasniedz kompozīciju Rīgas Doma Kora skolā.
Bērnībā tēlojis vairākās teātra izrādēs, filmējies arī filmās, tai skaitā "Izpostītā ligzda".
2020. gada sākumā kopā ar diriģentu Jurģi Cābuli un Rīgas Doma Kora skolas jaukto kori Lielbritānijas ierakstu kompānijā "Hyperion" Jēkabs izdevis savu pirmo kormūzikas albumu.
Borgward
Zīmolu atjaunoja 21. gadsimtā, ar Štutgartē bāzētu uzņēmumu Borgward Group AG, kas nodarbojas ar pēc pasūtījuma Ķīnā ražotu automašīnu tirdzniedzību.
Luijs Betbeders
Luijs Betbeders (fr; Orleāna —  Parīze) bija Francijas šahists un inženieris.
Biogrāfija
Šahu iemācījies spēlēt tikai 20 gadu vecumā, kad gatavojies eksāmeniem Sorbonnā. 1925. gadā slimības laikā iepazinies ar Aleksandra Aļehina grāmatu par 1924. gada Ņujorkas šaha turnīru. Izlasītā ietekmē uzvarējis 1925. gada Francijas šaha čempionāta blakusturnīrā. Vēlākajos gados piedalījies daudzos Francijas šaha čempionāta finālos, labākos rezultātus sasniedzot 1928. un 1946. gadā, kad izcīnījis sudraba medaļas.
Pārstāvējis Francijas komandu lielākajos komandu šaha turnīros:
Bijis pazīstams arī kā šaha turnīru tiesnesis. FIDE 1967. gadā Betbederam piešķīrusi starptautiskā arbitra nosaukumu.
Pēc profesijas bijis inženieris. Strādājis Parīzes transporta uzņēmumā RATP (fr), kas apkalpo Parīzes transportu un Parīzes metro. Aizņemtība pamatdarbā un ģimenē liegušas Betbederam pilnībā attīstīt savu šahista karjeru.
Erasina
Erasina (el) ir ne pārāk gara upe Argolīdā, Grieķijā. Taču tā ir vienīgā Argosas līdzenuma upe, kas tek cauru gadu un neizsīkst. Upes izteka atrodas Haona kalnu nogāzē pie Kefalari ciema. Tā tek uz austrumiem, bet pēc tam uz dienvidaustrumiem. Argolīdas līcī Erasina ietek pie Neakiosas ciema dienvidu daļas, kur ietekas vietā izveidota neliela osta. Par Erasinu ir rakstījis vēl Herodots. Tā tecēja cauri Lernas purvam, kas pazīstams ar mītu par Hidru.
Senāk uzskatīja, ka tā ir Simfālas upe, kas iztecēja no Simfālijas ezera un pazuda zem Apelaurona kalna, 200 stadijus tecēja zem zemes, un atkal iztecēja no Haona kalna pakājes, uz dienvidrietumiem no Argosas. Erasina iztek no klintīm ar vairākiem lieliem strautiem, kas saplūstot izveido samērā lielu upi, kas pāri līdzenumam tek uz Argolīdas līci. Tur, kur tā iztecēja, notika upurēšana Pānam un Dionīsam. Tur tika rīkoti Tirbas svētki, kas tika novadīti ar dejošanu un difirambu dziedāšanu. Pie Erasinas iztekas ir uzcelta Dzīvinošā Avota baznīca (Panagia Kefalariotisa). Šīs upes ūdeņi senāk grieza daudzas ūdensdzirnavas, no kurām vieta tiek saukta par "Argosas dzirnavām" (οἱ μύλοι τοῦ Ἄργους). Liela daļa upes ūdeņu tiek novadīta kanālos, kurus izmanto Argosas līdzenuma apūdeņošanai. Vienīgā Erasinas pieteka ir Friksa (Φρίξος), kas ietek tajā pie pašas jūras.
Jans Vašta
Jans Vašta (cz; dzimis, miris ) bija čehu šaha problēmists, čehu skolas pārstāvis.
Šaha kompozīcija
J. Vašta publicējis aptuveni 700 šaha problēmas.
Uzdevuma piemērs
Uzdevuma risinājums:
Zaporižjas atomelektrostacija
Zaporižjas atomelektrostacija (uk) atrodas Ukrainas dienvidaustrumos un tā ir lielākā atomelektrostacija Eiropā un viena no 10 lielākajām pasaulē. 1980. gadā tika uzsākta pirmā reaktora celtniecība, pēc tam tika uzcelti vēl citi reaktoru bloki. Atomelektrostacija atrodas netālu no Enerhodaras pilsētas, Kahovkas ūdenskrātuves dienvidu krastā pie Dņepras upes. To pārvalda Energoatom, kas pārvalda arī trīs citas Ukrainas atomelektrostacijas.
Stacijā ir 6 VVER-1000 zemspiediena vieglā ūdens kodolreaktori (PWR), katrs tiek darbināts ar 235 U (LEU) un ģenerē 950 MW e, ar kopējo jaudu 5700 MW e. Pirmie pieci kodolreaktori tika pabeigti un nodoti ekpluatācijā laikā no 1985. līdz 1989. gadam, bet sestais — 1995. gadā. Stacija saražoja gandrīz pusi no valsts elektroenerģijas, kas iegūta no kodolenerģijas, un vairāk nekā piekto daļu no visas Ukrainā saražotās elektroenerģijas.
Blakus atrodas Zaporižjas termoelektrostacija. Pēc Krievijas 2022. gada iebrukuma Ukrainā 2022. gada 4. martā Enerhodaras aplenkuma laikā Krievijas spēki sagrāba abas spēkstacijas. Tika paziņots, ka atomelektrostaciju kontrolē Krievijas uzņēmums Rosatom.
Darbības statuss
2017. gadā tika pabeigti 3. bloka modernizācijas darbi, kas ļāva pagarināt ekspluatācijas laiku par 10 gadiem līdz 2027. gadam 2021. gadā tika pabeigti 5. bloka modernizācijas darbi, kas ļāva pagarināt ekspluatācijas laiku par 10 gadiem.
2014. gada nemieri
2014. gada maijā 40 bruņoti kaujinieki, kas apgalvoja, ka ir Labējā sektora pārstāvji, mēģināja piekļūt spēkstacijas teritorijai. Viņus pirms iebraukšanas Enerhodarā apturēja Ukrainas milicija.